
U DUĆANU IGRAČAKA 


U jednom je gradu bio dućan 
S igračkama. A u dućanu, na po- 
lici, stajali su i sjedili baršunasti 


 medvjedići. 


Među njima je bio Medvje- 
dić, koji je vrlo dugo sjedio na 


polici. 


Drugi medvjedići su već otišli 
u dječje ruke. Djeca su s njima ve- 
selo izlazila iz trgovine. A za tog 
se Medvjedića nitko nije zanimao. 
Možda zbog toga, što je stajao u 
kutu. 


Medvjedić se sve više zabrinjavao što se ne može igrati s 
djecom. Od te mu brige oklempavi jedno uho. 

— Ništa za to — tješio se Medvjedić. — Sada, kad mi bajka 
uđe kroz jedno uho, neće mi pobjeći kroz drugo, jer će je ovo klem- 
pavo zadržati. 

Jednog dana Medvjedić nađe na polici crveni kišobran. Zgrabi 
ga Šapicama i hrabro skoči s police na pod. Zatim iziđe iz dućana 
na ulicu. U prvi mah se malo uplašio, jer je na ulici bilo mnoštvo 
svijeta. Tada opazi dvoje djece — Zosju i Jaceka. Strah je odmah 
nestao. Djeca su mu se osmjehnula. Što je to bio prijateljski 
osmijeh ! 

— Koga tražiš, Medvjediću? — upitaše. 

— Tražim djecu. 

— Onda hajde s nama! 

— Vrlo rado! — obradova se Medvjedić. 

I krenu zajedno. | 











PRIJATELJI 


Pred Jacekovom i Zosjinom kućom nalazilo se dvorište. Naj- 
važnija ličnost u tom dvorištu bio je se Č Garov. A poslije njega: 
Pjetlić Crveni Fesić. 

Medvjedić iziđe iz kuće na dvorište. Odmah mu pa Garov. 
Uskoro im se pridruži i Pjetlić. 

— Dobar dan! — reče Medvjedić. 


— Dobar dan! — odgovore mu. — Vidjeli smo te, kad si 
došao sa Zosjom i Jacekom. Zašto ti se jedno uho objesilo? Kako 
ti je ime? | : 


Medvjedić im je ispričao, kako je bilo s tim vloni I zabrinuo 
se, što nema imena. 

— Ne brini se — tješio ga je Garov — jer će ti i drugo uho 
oklempaviti. Zvat ćemo te Klempo. Medvjedić Klempo. Važi? 

Medvjediću se veoma svidjelo to ime. Pljesne šapicama i po- 
viče: 

— Od danas se zovem Medvjedić Klempo! 

— A sada ćemo te, Medvjediću, upoznati sa Zekom. 

Zeko je grickao sijeno. 

Medvjedić najprije primijeti duge uši. A poslije njuškicu koja 
se smiješno micala. Zeko se uplaši Medvjedića i nestane iza ograde. 

Malo kasnije vrati se postiđen. 

— Nemaš se čega bojati, Zeko — reče Garov» — Dozvoli 
da ti predstavimo našeg novog prijatelja. Zove se Medvjedić Klempo. 

Klempo je gledao u prekrasne Zekine uši i sa žalošću mislio 
na svoje klempavo uho. | 

Tada će Zeko: 

— Što imaš lijepo, klempavo uho, Medvjediću... 











A VESIRE)A2, 


— Pogledaj, Medvjediću — reče ujutro Zosja — što je mraz 
nacrtao lijepo cvijeće na prozoru. 

— Baš je lijepo... — usklikne Klempo. 

»A_ sad ću izaći«, pomisli u sebi, »da vidim, kako izgleda taj 
Mraz, koji tako lijepo crta.« 

Medvjedić zavije vrat šalom i istrči napolje. Ali pod prozorom 
nije bilo nikoga. »Mraz je svakako već otišao«, pomisli Medvjedić, 
gledajući tragove cipela na snijegu. Kad evo Pjetlića. 

— Bio sam na drumu! — povikao je. — Tamo je takav mraz, 
da ne možeš ni disati od hladnoće! 

Klempo bez ijedne riječi istrči kroz kapiju na drum. Gleda na 
sve strane. Promatra tragove. A bilo ih je dosta. 

»Kamo li je otišao taj Mraz?« pomisli. 

Klempo je na drumu sreo Ga- 
rova. 

— Dolazim pravo s polja! — 
poviče psić. — Tamo mraz štipa 
za nos i za uši! 

Klempo otrči u polje. U polju 
susretne Zeku. 

— Jesi li možda tu negdje 
vidio Mraza? — upita Klempo. 

— Mraz je svuda naokolo — 
odgovori začuđeni Zeko. — Na 
livadi je ledom pokrio potočić. 

Medvjedić potrči što su ga 
noge nosile na livadu. Ugleda led 
na potočiću. I tragove velikih ci- 
pela. Tragovi s rijeke vodili su u 
šumu. 

»I tu više nema Mraza«, klim- 
ne glavom Medvjedić. »Sigurno je 
svršio svoj posao i otišao u šumu, 
da se odmori.« 

PIRNIJIEŠKO BIJELIĆ 


Napravila djeca Snješka Bijelića. Stavila mu na glavu stari 
šešir. Snješko Bijelić je dobio crvenu nosinu — od mrkve. Crne 
oči od ugljena. 

Svojim crnim očima zaviruje kroz prozor u sobu. Zove Me- 
dvjedića : 

— Klempo! Vidi kako je danas lijepo vrijeme, izađi na šetnju! 

Medvjedić Klempo sprijateljio se sa Snješkom Bijelićem. Svako- 
dnevno ga posjećuje. Donosi mu razne darove. 

Jednom mu je na bijeli kaput prilijepio dugmeta od raznobojnih 
papirića, a drugi put mu zadjenuo pero za šešir. 

Jednog je dana sunce jače pripeklo. 

Snijeg je počeo kopnifi. Kap-kap... potekla je voda iz donića, 
a iz crnih Snješkovih očiju mrke suze. 

— Klempo, upomoć, spasi me! — zamoli svog prijatelja Snješko 
Bijelić. — Sunce će me pretvoriti u baricu... 

Medvjedić Klemipo se zamisli i dosjeti se: 

Maticom su plovile sante leda. Na jednoj od njih stajao je 
Snješko Bijelić. U ruci je držao stari šešir i davao im nekakve 
znakove. 

Medvjedić i Pjetlić otrče do rijeke. 

— Snješko, Snješko Bijeliću, kamo si se uputio? Udavit ćeš 
se! — vikao je Klempo. 

Ali na licu Snješka Bijelića nije se uopće opažala zabrinutost. 
Naprotiv, smiješio se izdaleka svojim prijateljima. Kroz šum vode 
i pucanje santi čuo se njegov glas: 

— Doviđenja, prijatelji! Plovim u zemlju Zime! Dolazi pro- 
ljeće! Moram vas napustiti! 

Klempo i Crveni Fesić su dugo stajali na obali. Klempo je 
mahao maramicom, a Snješko Bijelić šeširom. 

Santa sa Snješkom Bijelićem nestala je na brzim valovima iza 
okuke... 


Pu, 





> ma 

Danas je Klempo doživio veliko iznenađenje. 

Rano ujutro došao je poštar. 

— Stanuje li tu Medvjedić Klempo? — upita. 

Medvjedić je upravo završavao doručak. Brzo se okrenuo na 
stolici. Žličica mu je iskliznula iz šapice i pala na pod. 

— Podigni žličicu, Medvjediću, i osmjehni se. Donio sam ti iz 
Toplih Krajeva pismo od tete Rode — rekao je poštar. 

Izvukao je iz torbe šarenu dopisnicu i uručio je Medvjediću. 

— Hvala lijepo... — prošaptao je Medvjedić i odmah istrčao 
u dvorište. 

— Zeko, Pjetliču, Garove! — povikao je. 

Prijatelji dotrčaše. 

— Što se desilo? Što se desilo? 

— Čujte... — rekao je tajanstveno Klempo i pročitao im pismo : 
»Dragi Klempo Medvjediću! Vrapci su mi pisali da stanuješ u 
našem dvorištu. Veoma bih se radovala da te upoznam. Za nekoliko 
dana ću vam doletjeti iz Toplih Krajeva. Ovdje je lijepo i dobro, 
ali ipak čeznem za svojim gnijezdom. Šaljem ti svoju fotografiju u 
boji, slikao me neki putnik. Stojim ispod kokosove palme. Na palmi 
sjedi majmun. A tamo dalje je deva. Pozdravi Jaceka, Zosju, Pjetlića 
i Zeku. 

Pozdravlja Te 
Dugonoga Roda.« 


Prijatelji su dugo gledali fotografiju. Medvjedić je rekao: 
— Kažem vam: Roda će nam sigurno donijeti na poklon ko- 
kosov orah ili banane. 





BAN A NE 


Medvjedić Klempo pošao je već ujutro na šetnju. 
Medvjediću pritrči Garov. 
— Pogledaj — reče — tamo nešto leti! Vidiš li? 
— Da, vidim... Valjda su to avioni. Ima ih vrlo mnogo. 
— Jedan, dva, tri, četiri, pet... — brojio je Garov. 
— Pogledaj, jedan se odvojio od PIE i leti pravo na nas! 
Sve se više i više približava. 
— Možda ima kvar i pada... — uplaši se Klempo. 
Malo kasnije nad stazom su zalepršala velika krila. Klempo i 
Garov premru od straha. 
— To je Dugonoga! — povikaše s olakšanjem, kada se Roda 
spustila na stazu. Dugonoga je skinula tešku naprtnjaču i srdačno 
| se pozdravila s Medvjedićem i Garovom. 
| — Ovo vam je dar iz daleka — reče predajući im po nekoliko 
banana. — Možeš li mi reći, Klempo, kako su moje žabice? 








Ali Medvjedića više nije bilo. Trčao je s bananama prema kući. 


— Hej, Klempo, proždrljivče jedan, zaboravio si se zahvaliti! 
— poviče za njim Dugonoga. 


> a 
ika Mon ža 

— Danas je poljski »praznik obilatih kiša!« — sjetio se Me- 
dvjedić. 

Spazio je Garova kako slatko spava pred svojom kućicom. 
»Treba ga politi vodom«, pomisli. 

Medvjedić otrči do Jaceka i Zosje. Kuc — kuc! u vrata. 

— Jacko, Zosjo, dajte mi kanticu! Neka Garov osjeti danas 
narodni običaj! 

Jacek je donio zelenu kanticu i svi su otrčali do pumpe u 
dvorištu. 

Prska hladna, srebrnasta voda. 

A sad — brzo Garovu! | 

Djeca potrče naprijed, a za njima Medvjedić s kanticom. 

Evo ih pred kućicom Garova. 

Pljus ! | 

Što se desilo?! U kantici nema vode! 

Medvjedić zavuče nos u kanticu, a tamo nasred dna svjetluca 
rupa — kao zvijezda na tamnom nebu. 

Garov se čak nije ni probudio. 

Eh, baš je sretan taj naš Garov! 











 IJAĆIU 
Š PORASTI! | 


Noćas je padala kiša. 

— Pogledaj, Klempo — rekla je Zosja — kako je sve poraslo 
poslije kiše. Rotkvice u bašti, trava i korov... 

Klempo je zurio u travu, vrtio glavom i čudio se. A onda se 
prevrtao po travi. Nije primijetio, da je naišao oblak i zaklonio 
sunce. Tek kad je pljusnula obilata kiša, Klempo je skočio kao 
oparen i htio pobjeći kući. 

Pomislio je: »Pada kiša, opet će sve porasti. Znači i ja ću 
porasti na kiši. Ostajem napolju. Htio bih da budem kao Veliki 
Medvjed iz šume...« 

Stane tako Medvjedić nasred travnjaka. 

— Kre, kre, kre... — čuo je oko sebe. 

»To je zelena žabica«, pomisli. »I ona hoće da poraste...« 

Majska kiša je kratkotrajna. 

Zasijalo je sunce, zacvrkutale 
ptice, zablistale srebrne kapljice 
na lišću. | 

Medvjedić se izdigne na vrške 
šapica i poviče: 

— Zosjo, Zosjo, narastao 
sam! | 

— Kre, kre, kre! — zasmija se žabica. — Što si ti smiješan, 
Medvjediću! Nisi uopće narastao nego si samo strašno pokisnuo... 

IZVEZENE VIŠNJE 


— Sav si pokisnuo, jadni moj Klempo — rekla je Zosja. — 
Zašto si stajao na kiši? 

Obrisala je Medvjedića ručnikom i odjenula mu čistu bijelu 
haljinicu s izvezenim višnjama. Medvjedić se ogledao u ogledalu. 

»Alaj sam lijep«, pomislio je. »Mora me ovako odjevenog 
vidjeti Zeko.« | 

A Zeko je upravo krenuo po salatu. Klempo ga je sreo na 
stazi iza vrta. 

Zeko je pogledao Medvjedića i s poštovanjem kimnuo glavom. 

— Imaš lijepu haljinicu — reče. — A višnje kao da su prave. 

Stupa Medvjedić ponosno pored Zeke i misli: »Svi će se za 
mnom okretati.« 

Obojica primijete na stazi baricu. Hop! preskoči je Zeko 
jednim skokom. 

— Ja ću još bolje preskočiti! — uzvikne Klempo. 

Zatrči se i... pljas! — skoči usred bare. 

Poprskao se, jadan, od glave do pete! 

Odvukao se poslije kući. Zosja ga ugleda, ali se nije mogla 
ljutiti na malog medu — tako je bio nesretan. Na lijepoj je haljinici 
umjesto višanja bila mrlja od blata. U očima su mu umjesto radosti 
i ponosa zasjale dvije okrugle suzice. 

— Oh, Medvjediću, Medvjediću... — uzdahnula je djevojčica. 

GORI! 


Bio je vedar, sunčan dan. Zeko je skakutao po livadi. Grickao 
je listiće djeteline. Uto ugleda nad brdom dim. 

Kovitlajući se dim se dizao pravo uvis. 

— Požar! — prestraši se Zeko. 

Otrči do Klempe, koji se valjao kraj rijeke. Medvjedić protrlja 
šapicama oči. Pogleda na dim. 

— Gori! — poviče. 

— Vau, vau! Trčimo u pomoć! — zalajao je Garov, koji je 
dotle drijemao nedaleko u travi. 

Svi troje otrče u dvorište. Medvjedić je stavio na glavu Jacekov 
vatrogasni šljem. Garov se upregao u kolica. Zeko je u kolica stavio 
kantu s vodom. 

— Kukuriku! — zatrubio je Pjetlić Crveni Fesić. 

Vatrogasna je družba odjurila u pomoć. Kolica su se uspela na 
brdo. Gledaju hrabri vatrogasci što se dogodilo, a tamo na travi 
sjedi djed Valentije. Priča bajke Jaceku i Zosji. Iz djedine lule 
izbijaju gusti kolutovi dima... 

IZGUBLJENO - NAĐENO 


Djeca već spavaju u svojim krevetićima. Samo Medvjedić ne 
spava. »Sad ću zaspati«, misli, »samo najprije da pojedem. orah.« 

Odjednom orah ispade Klempi iz šape i otkotrlja se pod ormar. 

Klempo čučne na pod da šapom izvuče orah, ali ga nije mogao 
dohvatiti. Legao je na pod potrbuške i povikao: 
| — Oraščiću, izlazi napolje! Jesi li čuo? 

— Neću — zapišti orah — jer mi je ovdje dobro i veselo. 

— Oho! — začudi se Klempo. — A zašto ti je tako veselo 
tamo ispod ormara? 

— Ovdje je i stara Jacekova olovka, dugme sa Zosjine kece- 
ljice i crveni koralj. Pričamo jedno drugome priče i smijemo se. 

Medvjedić Klempo bi se i sam najradije podvukao pod ormar, 
ali je predebeo. 

— Oraščiću — moli Medvjedić — iziđite svi ispod ormara, 
zajedno ćemo se smijati i pričati priče. 

Orah se šapatom posavjetova s dugmetom, olovkom i koraljem, 
a onda je čitava četvorka izašla iz svog skrovišta pjevajući pjesmicu : 

Mi smo izgubljeni-nađeni, 

Našao nas Klempo debeljko, 

Jedan, dva, tri... 

Sve do kasno u noć »nahočad« je razgova- 
varala s Medvjedićem Klempom. A kad se 
ujutro djeca probudila, veoma su se začudila : 

— Otkuda tu odjednom davno zaturena 
olovka, davno izgubljeno dugme i već zabo- 
ravljeni koralj? 















SVATKO JEDE ONO STO VOLI 


Medvjedić je stao na kućni prag. U šapicama 
je držao komad kruha debelo namazan medom. 
Oko njega se okupili prijatelji. 

— Svatko jede što voli — reče Pjetlić Medvje- 
diću. — Ja volim zrna. 

— A ja travu i razno bilje — doda Zeko. 

— Nema ništa ljepšeg od 
kaše! — obliže se Garov. 

I svatko poče jesti ono 
što voli. Medvjedić je pojeo 
kruh s medom. Pjetlić Crveni 
Fesić kljucao je zrna. Zeko je 
grickao kupus, a Garov obli- 
zivao tanjur s kašom. 







— Krum, krum... — odjed- 
nom se razliježe nečiji glas. 

U dvorište utrči četvoronožno, 
ružičasto stvorenje. 

— Dozvolite, da se predsta- 
vim: ja sam Ružičasta Njuškica 
— reklo je, veselo gledajući oku- 
pljene prijatelje. 

— Drago nam je — pozdrave 
svi došljaka. 

— Vidim — zacvili prasence 
da svi vi jedete ono što volite. 

— A što ti voliš? — upita 
Klempo. 

— Sve. I kruh, i kašu, i lišće, i zrna, i mnogo drugih stvari, 
a uz to imam uvijek dobar apetit. 

Prijatelji su s divljenjem gledali Ružičastu Njuškicu. Klempo je 
otrčao kući. Uskoro se vratio noseći u šapici list papira, na kojem 
je bilo napisano : 

POZIVNICA 
Molimo prasence, Ru- 
žičastu Njuškicu, da dode 
sutra k nama na doručak. 
Medvjedić Klempo 
i prijatelji 

Gosm. 


Medvjedić Klempo prekrije bijelim stolnjakom sto u sjenici. 
Zeko nasred stola stavi kitu cvijeća. Pjetlić i Garov razmjeste 
tanjure. 

Upravo u tom trenutku zaškripe vrata. U dvorište uđe Ruži- 
časta Njuškica. 

— Dobro došao, dragi goste! Izvoli za sto! — povikaše pri- 
jatelji. 

Prasence se ugodno smjesti na stolici. Zeko unese veliku zdjelu 
sa salatom. Garov je stavio na sto zdjelu vrele kaše sa čvarcima. 
Pjetlić je donio u kljunu rotkvice, crvene kao ružice. 

Medvjedić Klempo reče: 

— Evo i kolača od meda i puding od čokolade. Možemo početi 
doručkom. 

Ružičasta Njuškica zagrokta: 

— Krum, krum... Sve izgleda odlično! — I odmah se dade 
na jelo. Poče mljaskati i oblizivati se od uha do uha. Prasence nije 

stavljalo jela na tanjurić. Jelo je pravo iz zdjele. I to ne viljuškom 
— već rilom i šapama. Salatu je začinjalo kolačem od meda, a 
puding je jelo zajedno s rotkvicama. 

— Krum, krum, krum... — groktalo je cijelo vrijeme s velikim 
zadovoljstvom. 

Prijatelji zanijemiše od preneraženosti. Ružičasta N juškica je 
zamrljala stolnjak i prevrnula cvijeće! A kad je sve pojela i vidjela, 
da je sto prazan — zaspala je. Čak nije ni rilo obrisala. 

Prijatelji su šuteći promatrali opustošeni sto i usnulog pro- 
ždrljivca. Medvjedić šapatom upita : 

— Hoćemo li još koji put pozvati Ružičastu Njuškicu? 

U vlahu 


Idu pioniri i pjevaju pjesmicu : 
Što stupaju pioniri — 
jedan, dva i tri! 
Hajde i ti s nama sad 
u daleki Velegrad ! 
Medvjedić Klempo sasluša pjesmicu i 
uzvikne : 
— Idem s pionirima ! 
I stane u red s najmanjim pionirom na kraju stroja. 
Stupa Medvjedić, nema šale. Stupa odmjerenim korakom. Maše 
šapicama kao pravi pionir. Pokušava čak i pjevati pjesmicu: 
Što stupaju pioniri — 
jedan, dva i tri... 
Tako je došao do željezničke stanice. 
Baš je stigao vlak. 
Pioniri su ušli u vagon. Klempo za njima. 


Pioniri gledaju kroz prozor. Klempo također. 
Odjednom na peronu spazi Zosju. I Zosja je primijetila Me- 





dvjedića na prozoru vagona. 

— Medvjediću! Klempo! Kamo putuješ?! 
— povikala je. 

Klempo je htio skočiti na peron, ali je već 
bilo prekasno. Željezničar u crvenoj kapi je 
dao znak za polazak. 

Vlak je krenuo. 

Klempo je povikao: | 

— Zosjo, ja sam s pionirima! Vratit ću 
se! Ne brini se za mene! 

Lokomotiva je huktala i zviždala. Lupali 
su točkovi vagona. Vlak je prolazio pored sela i 
gradova, kroz šume, preko polja i livada. 

Klempo je ušao u kupe. 

— Sjedni pored nas! — povikali su pio- 
niri. — Putujemo u grad Velegrad. 

Klempo se počeše po klempavom uhu. 

— Ne brini se — reče mu jedan pionir. 
— Medvjedići putuju bez karte. | 

Ali Klempo se brinuo zbog nečeg drugog. 
Žao mu je bilo Zosje i Jaceka i prijatelja iz 
dvorišta. 

Kako će im se vratiti? 


iS E 
























= 
sas. 
Sssširš ti 
g . 








Slado(fed,Medvjedić 


Vlak je stigao u Velegrad. Medvjedić je zajedno s pionirima 
sišao s vlaka. Na peronu je bila velika gužva. Klempo se pomiješao 
s putnicima. Odjednom začuje: 

— Sladoled »Medvjedić«, sladoled »Medvjedić« ! 

»Tko me to zove?« pomisli. 

Ugleda ženu u bijeloj kecelji. Stane, a pioniri u međuvremenu 
odu dalje. Više ih nije vidio. 

Žena u bijeloj kecelji srdačno se osmjehnula Klempi. Medvjedić 
joj je ispričao, što mu se desilo. 


— Ne brini — tješila ga je prodavačica sladoleda. — Vratit 
ćeš se svom Jaceku i Zosji. 

— Dozvolite, da vam pomognem prodavati sladoled — reče 
Medvjedić. 

Klempo je objesio o vrat san- 
dučić sa sladoledom. Počeo je iz- 
vikivati još uvijek plačljivim gla- 
som: 

— Sladoled »Medvjedić«! Sla- 
doled hladan kao led! Sladoled 
»Medvjedić« ! 

Djeca su se rado zadržavala 
kod Klempe i kupovala sladoled. 
Uskoro je sandučić ostao prazan. 
Medvjedić reče prodavačici : 

— Sad idem. Razgledat ću 
grad i vraćam se kući. 

— Velika ti hvala na  po- 
moći, Medvjediću — oprosti se s 
Klempom prodavačica sladoleda. 





( GILIRIKUDS U 


Šeta Medvjedić Klempo ulicama Velegrada i misli: »Kako su 
tu visoke zgrade! Kako su lijepi spomenici i parkovi! Prije nego 
što se vratim svome Jaceku i Zosji, moram razgledati grad.« 

Medvjedić se zaustavi pred plakatom cirkusa. 

Pročita plakat i odluči: 

— Idem u cirkus! 

U cirkuskom šatoru sva su mjesta bila već zauzeta. Teškom 
mukom Medvjedić nađe malo mjesta na klupi. Sjedne. 

Počela je prekrasna predstava. 

Lav je skakao kroz obruče. Konji su plesali. Dva smiješna 
klauna prevrtala su se preko stolica. Orkestar je svirao, trube su 
svjetlucale. 

Na kraju u arenu uđe mali maj- 
mun sa romobilom u šapama. Na njemu 
obiđe cijelu arenu unaokolo. Odjednom 
primijeti Klempu. 

— Medvjediću! — poviče — mož- 
da bi se htio provozati romobilom? 

Klempo klimne glavom. U tren 
oka je bio u areni. Odguravao se zad- 
njim nožicama i poletio na romobilu 
kao vihor. Orkestar je počeo svirati 
neku koračnicu. Medvjedić je kružio 
po areni. Cirkusom se prolomi pljesak. 

— Bravo Medvjediću! 

— Bravo Klempo! — vikala su 
djeca. 

Klempo se lijepo pokloni i mahne 
djeci šapicom. Uto uđe u arenu mala 
djevojčica i preda Medvjediću kutiju 
čokoladnih bombona. 

»To ću ponijeti na dar Zosji i 
Jaceku«, pomisli Klempo. 

PRIJATELJI NE ZABORAVLIAJU KLEMPU 


Medvjedić je proveo noć na klupi u parku. Probudio se u zoru. 
Protrljao oči. Odjednom osjeti da mu je vrlo hladno, da čezne za 
Zosjom i Jacekom. Iako je u Velegradu toliko zanimljivih stvari, 
loše mu je bez Garova, Zeke i Pjetlića Crvenog Fesića. 

— Vraćam se kući — odluči. 

Medvjedić iziđe izvan grada. Prešao je već dobar dio puta. Evo 
ga na raskršću. 

— Kojim sad putem da krenem, da bih stigao kući? 

Uto začuje neko klomparanje. Gleda: približava se dvokolica. 
Vuče je magarac. A tko to sjedi u njoj? Zeko, Pjetlić i Garov! 

— Našli smo te, našli smo te, dragi naš Medvjediću! — vikali 
su prijatelji grleći i ljubeći Klempu. 

Garov reče: | 

— Dugo smo bili zabrinuti zbog tebe. Najzad odlučismo da 
krenemo na put u Velegrad. Usput smo sreli Magarčića. On je znao 
put za Velegrad. Obećao je, da će nas tamo odvesti. Putovali smo 
cijelu noć. 

Medvjedić je prišao Magarcu, koji je skromno oborio glavu i 
čupkao travu. 

— Ja sam Klempo Medvjedić — rekao je. — Velika ti hvala 
na pomoći. — I poljubi Magarčića u njušku. 

Poslije su svi zajedno sjeli u dvokolicu. 

Medvjedić stavi kutiju s čokoladnim bombonima na koljena, i 
poviče: 

— Samo pazite, da mi ne zgnječite kutiju! To je dar za Zosju 
i Jaceka. 

Točkovi zakloparaju. Magarčić povuče dvokolicu iz sve snage. 
Medvjedić je usput pričao o Velegradu, o cirkusu i o tome, kako 
je prodavao sladoled i spavao na klupi u parku. 

Predveče se kolica zaustave pred kućom Jaceka i Zosje. 

Možete zamisliti, kako je to bio srdačan susret ! 











Kako je danas tmuran i kišo- 
vit dan! 

Djeca sjede pored prozora. 

Niz prozor se spuštaju kišne 
kapljice. Medvjedić gleda kroz pro- 
ZOr. 

— Šteta, što ne možemo izići 
napolje — reče Zosja. — Hajde 
da se igramo skrivača u kući! 

— Eci, peci, pec, ja sam mali 
zec... — broji Jacek. 

Ispalo je da žmiri Garov. 

Psić odmah zatvori oči i za- 
gnjuri glavu u naslonjač. | 

Zosja se sakrije iza ormara. 

Jacek je čučnuo iza visoke 
stolice. 

»Gdje da se sakrijem?«, misli Medvjedić i češe se iza 
uha. »Aha, već znam !« 

Uvukao Klempo glavu pod jastuk i viče: 

— Uja! traži nas! 

Garov ga je odmah ugledao. 

— AJ, aj, budalasti Medvjediću! — smiju se djeca 
Medvjediću. — Zar se nisi mogao bolje sakriti? 

— Kako me Garov mogao ugledati? — čudi se Me- 
dvjedić. — Ja nisam vidio ni Garova, ni ikoga u sobi... 

A zatim, kad je prestala kiša, Medvjedić i Garov 
istrče u dvorište. 

— Hoćete li da se igramo lovice? — pitali su Zeku 
i Crvenog Fesića. 












— Hoćemo, hoćemo — pristali su odmah. 
— Ja brojim — reče Zeko i počne : 

Eci, peci, peko, 

ja sam mali zeko. 

Ko je reko: 

Zeko-orač ! 

Tome slatki kolač. 


— Zeko-orač! Gdje je kolač? Dajte mi ga! — prekine Me- 
dvjedić brojenje. | 
— Ali, Medo — objašnjava mu Zeko — tu nema nikakvih 


kolača. To je samo u pjesmici. 
— Ne prekidaj, Klempo! — ljuti se Garov. 
Medvjedić se oblizao i čekao što će dalje biti. A Zeko nastavi: 
Pjetlić, skočić, 
crveni stočić. 
A na tom stočiću 
medeni kolačić, 
i čokoladica. 
Za koga? 
Za Klempu Klempića! 
_ Što? Čokoladica? — prekine Medvjedić brojenje. — Dajte 
mi odmah čokoladicu ! 
— Budi miran, gladnico! — smije se Zeko. — Nema nikakve 
čokoladice. 


— Kako to: nema! — poviče Medvjedić. — Ta sam si rekao 
malo prije »Cokoladica za Klempu Klempića«! 

— Šuti već jednom, Klempo! Ne prekidaj! — zareži Garov. 

Klempi je na pomisao o čokoladi navrla voda u njuškicu. 

— Ako mi ne date moju čokoladu — reče — neću se više s 


vama igrati. 
Nisu pomogla objašnjavanja. Lakomi Medvjedić je otišao kući, 
ljut na Garova i Zeku. 


omotil 





. Još od ranog jutra hvalio se Zeko: 
— Nitko me ne može stići — rekao je Garovu. — Brži sam 
i od automobila. A ti se Klempo, nikako ne možeš sa mnom mjeriti. 
Hoćeš li da se utrkujemo? Ostavit ću te daleko, daleko iza sebe. 
Medvjedić se počeše iza klempavog uha. 
— Hajde da pokušamo — reče. 
— Odlično! Vidiš li, Medvjediću, ono visoko drvo? Tamo će 
biti cilj. 
— Jedan, dva, tri! — viknuo je Pjetlic. 
Zeko i Medvjedić potrče prema drvetu. Zeko je odmah izbio 
naprijed. Klempo dašće. Trči što ga noge nose. Zeko je ipak od- 
micao sve dalje i dalje. 

Uto Medvjedić primijeti Jaceka. Vozio se na svom romobilu. 

— Uzmi, Klempo, moj romobil! — poviče dječak. 

Medvjedić dohvati šapicama upravljač i odgurne se od zemlje 
iz sve snage. Sve se zaprašilo na stazi. Ispod točkova su izbijale 
čak i crvene varnice. | 

Medvjedić dostigne Zeku. Zeko zaostane. Medvjedić je bio 
prvi kod drveta. 

— Bravo! — viču djeca. 

— Bravo! Kukuriku! — zapjeva Pjetlić Crveni Fesić. 

Zeko obori oči. 

Medvjedić je dahtao od umora. Kad je malo došao k sebi, reče: 

— Nemoj se, Zeko, ljutiti što 
si izgubio. Ova se trka ne računa. 
Da ja nisam imao romobil, ti bi 
na cilju bio prvi. Daj šapicu! 

Zeko pruži šapicu Medvjedi- 
ću, ali nije podigao oči. Previše se 
hvalisao prije trke i sad se stidi... 

U sumrak je Medvjediću dotrčao zadihani Pjetlic. 

— Zeko je negdje nestao! Od jutros ga nisam vidio! — reče. 

Zabrinuo se Medvjedić. Izide na put i poviče : 

— Zeko, Zeko ! 

Iz šume mu odgovori neki glas: 

— ...eko ...eko ... 

Medvjedić se vrlo začudi pa još jednom poviče : 

— Jesi li u šumi? 

— umi! — odgovori isti glas. 

Medvjedić iz sve snage potrči prema tom glasu. 

Na ivici šume, na brezovu panju, sjedio je neobičan dječak u 
tijesnom zelenom odijelu, sa zelenom kapom na glavi. 

— Tko si ti? — upita ga Medvjedić. 

— Jeka — odgovori dječak. 

— To si mi ti odgovorio »eko« i »umi«. 

— Da. 

Klempo se počeše iza klempavog 
uha. 

»Tu nisu čista posla«, pomisli. A 
glasno reče: 

— Možda znaš, gdje se nalazi 
Zeko? 

— Znam. Spava ispod klenovog 
žbuna. 

Medvjedić zaviri pod klenov žbun. 
Probudi Zeku koji je tamo spavao. Po- 











slije su zajedno otrčali pod brezu. Ali 4 +7 


Jeke tamo više nije bilo. Uzalud su 
vikali: nitko nije odgovarao. 

— Sigurno si to samo sanjao, 
Klempo! — smijao se Zeko: 

— Nipošto! — ljutito će Medvje- 
dić. — Ta ti si spavao, a ne ja! 

— Prekrasne li igračke! — vikao je Klem- 
po vukući vrpcu sa zmajem. Visoko u zraku 
vjetar je vitlao zmajem. 

— Drži dobro — savjetovao je Zeko. — 
Inače će ti vjetar istrgnuti vrpcu iz šapica! 

— Možda će te zmaj povući uvis? — za- 
brine se Garov. | | 

— Neka povuče! — vikao je neustrašivo 
Medvjedić. — Poletjet ću na Mjesec kao raketa. 
Poslije ću vam pričati o svom putovanju. Još 
ni jedan medvjed nije bio na Mjesecu. Ja ću 
biti prvi! 





Igrao se tako Medvjedić vrlo dugo. Najzad se umorio i zaspao 
u travi. U snu je još pokretao šapicom, kao da vuče vrpcu sa zmajem. 

Medvjedić je sanjao, da ga je zmaj zaista podigao u nebo. 
Uzdigao se visoko, iznad oblaka, i sletio na Mjesec. Sjeo je opko- 
račivši Mjesečev srp. S Mjeseca je zemlja tako sićušna! Garov, 
Zeko i Pjetlić izgledali su kao sitni mravi... »Ah, kako ću im se 
vratiti?«, pomisli Medvjedić i šapicom obriše suze. »Morat ću sko- 
čiti...« 

Zažmiri, skoči i... probudi se. 

— Gdje sam? Gdje se ja to nalazim? — poviče, jer mu se 
činilo, da još sanja. 

Nad Medvjedićem su stajali njegovi prijatelji. Zeko reče: 

— S nama si na livadi. Spavao si i plakao u snu! 

— Zar nisam pao s Mjeseca? — upita postiđeni Medvjedić — 
baš šteta... 

Jacek i Zosja otputovali su na more. Tamo 
se igraju na pijesku i sunčaju. Medvjedić je 
ostao kod kuće. Čezne za djecom. 

Onda odluči da im napiše pismo. 

Kad je pismo bilo gotovo, Medvjedić je 
otrčao do poštanskog sandučića. Tu iskrsne 
neočekivana teškoća: sandučić je previsoko 
smješten. Nije ga mogao dosegnuti. 

Putem je trčao Zeko. 

— Pomozi mi, Zeko — zamoli ga Me- 
dvjedić. | 

Zeko skoči Medvjediću na ramena. Ispruži 
šapicu s pismom. 

— Ne mogu doseći! — poviče odozgo. 

Onda dotrči i Pjetlić Crveni Fesić. Za- 
mahne krilima i skoči Zeki na ramena. U 
kljunu je držao pismo za djecu. Kljunom je 
dosegnuo sandučić. 

Sada će pismo otputovati na more. 





MEDVJEDIĆ KREĆE NA PUT 


—— Pošao bih na put —- odluči Medvjedić. — Vratit ću se 
prije no što djeca dođu s mora. 

Opremi naprtnjaču i krene na put. Ide putem preko polja. 
Dođe do livade. A tamo ispod busenja trave izvire čista hladna 
voda. Medvjedić umoči šapicu u vodu i navlaži njuškicu. 

— Uh, što je vruće! 

Ide Medvjedić dalje. Gleda: u prosu stoji Strašilo. 

— Dragi moj Medvjediću — zamoli ga Strašilo — hoćeš li 
me zamijeniti na časak? Stoj tu u prosu i tjeraj vrapce. Ja ću 
trknuti do izvora. Strašno sam ožednio na ovoj vrućini! 

— Dobro — pristane Medvjedić. 

Strašilo otrči do izvora. Vrapci su odmah primijetili da ga 
nema. 

— Živ, živ! Mi se tebe uopće ne bojimo, Medvjediću! — viču 
vrapci i u jatima slijetaju na proso. Medvjedić maše šapicama, 
skakuće. Sav se, jadan, zadihao. 

— Gubite se odatle, što ste se uzgalamili! — viče. 

Vrapci se ne boje dobroćudnog Medvjedića. Jedu s apetitom 
zrnca prosa i smiju se malom međi. Strašilo dugo pije vodu na 
izvoru. 

Umoran Medvjedić sjedne na među. Uho mu od zabrinutosti 
još više oklempavilo. | | 

— Top, top! — vraća se Strašilo. 

Oh, u pravi čas! 

SUSRET S JARCEM 


Ide Medvjedić uskom stazom uz njive. »Daleki je put preda 
mnom«, misli. »Treba naći prenoćište prije no što padne mrak.« 

Na stazu iznenada istrči Jare. 

— To je moja staza! — poviče. — Tu je zabranjen prolaz! 

Sagne glavu i rogovima zaprijeti Medvjediću. 

Klempo se tako uplaši, da je od straha sjeo nasred staze. Ne 
smije dalje. A tako mu se žuri... 

Upravo tad proleti svraka i sleti na jabuku. Odmah opazi 
žalosnog Medvjedića. 

— Jarčiću — poviče. — Traži te Mama Koza! 

Jare je podiglo glavu uvis. A Medvjedić — trk! — i projuri 
između Jarčevih nogu kao kroz kapiju. 

— Reci, Svrako, mojoj mami, da sam veoma zauzet — osorno 
će Jare. I ponovo spusti glavu. 

Nije znalo, da je Medvjedić već daleko. 

LO /\ se Koda razljutila 


Na mostu stoji Roda Dugonoga s udi- 
com. Misli u sebi: »Uhvatit ću ribicu i 
imati divan doručak. Samo da mi netko ne 
prestraši ribicu.« 

Iz šume upravo iziđe Medvjedić. Ide 
u pravcu mosta. Izdaleka ugleda Rodu. 































/ Požuri. Teške šape Medvjedića zatutnje na 
4 Pr mostu. | 
| — Što tu radiš, teto Rodo? — poviče 
j Medvjedić. 


Roda daje Klempi znak, da ne galami. 
Medvjedić sjedne na ivicu mostića. Gleda 
u vodu i misli: 

»Dugonoga je zauzeta nekim važnim 
poslom. Sjedit ću tiho i mirno.« 

Klempo odjednom ugleda ribice. Pli- 
vale su u pravcu udice. Skoči i poviče : 

— Bježite, ribice! Ne smetajte teti 
Rodi! 

Ribice pobjegnu. 

Dugonoga ljutito pogleda Medvjedića. 
Izvadi udicu iz vode i ode. 

»Zašto li se na mene naljutila?« za- 
brine se Klempo Medvjedić. 








ČUDVOVATA GLJIVA 


Kraj Medvjedićevih nogu ležala je u travi pepeljasta loptica. 

— Što to može biti? — upita Klempo Puža, koji je upravo 
pružio rogove iz svoje kućice. | 

— To je puhara — reče Puž. 

— Puhara? — začudi se Medvjedić. — Je li mekana? 

Medvjedić dotakne čudnovatu gljivu šapicom i obraduje se. 

— O, što je mekana! Baš mi je dobro došla umjesto jastuka. 

Medvjedić uzme puharu i uputi se na poljanu. Susretne ga Jež. 

— Što to nosiš, Medvjediću? — upita. 

— To je puh... puh... — zaboravio sam kako se zove. Pitaj 
Puža. Služit će mi umjesto jastuka. Pogledaj, što je mekana. 

Klempo stavi puharu na zemlju i svom težinom se na nju svali. 

Odjednom — tras! Pepeljasta loptica puče s praskom. 

Medvjedića i Ježa obavi oblak praha, kojim je puhara bila 
ispunjena. 

Dugo su poslije kihali: — Ciha! Ciha! 

ZLATNA MREŽA ZA SPAVANJE 


— Gdje li ću danas prenoćiti? — brinuo se Medvjedić hodajući 
po šumi. 

— Mogao bi u našoj rupi... — pozivala ga Vjeverica. 

— Pretijesan je ulaz. Neću moći ući u vaš stan — odgovori 
Klempo. 

— Legni na mahovinu — nagovarao je Puž Medvjedića. 

— Na mahovini je rosa. Smočit ću krzno. 

— Sjedni na lipovu grančicu. Možeš se nasloniti na deblo — 
pozivala ga Vuga. 

— O, to ne! — reče Medvjedić. — Kad zaspim mogu pasti 
s grane. 

Uto se s oskoruše spusti na zlatnoj niti Pauk. 

— Lezi, Medvjediću, u viseću mrežu od paučine. Od ranog 
jutra tkalo ju je nekoliko paukova. Vrlo je čvrsta. 

Medvjedić je legao u mrežu i zaspao. Na nebu su žmirkale 
zvijezde. Stara lipa je tiho pjevušila uspavanku. 

KUC-KUC-KUC! 


Medvjedić se rano ujutro probudio na šumskom proplanku. 
Protrljao je šapicama oči. »U šumi je tako tiho«, pomisli, »zašto 
ne cvrkuću ptice?...« 

Odjednom se razliježe glasno kucanje: kuc-kuc-kuc ! 

— Naprijed! — reče sanjivi Medvjedić. 

Nitko ne odgovori. Opet zavlada tišina. Samo lišće šumi na 
drveću. I ponovo do Klempe dopre: kuc-kuc-kuc ! 

— Iko to kuca? Naprijed! — glasno poviče. 

Tada se iza debla visokog drveta nagne Djetlić. 

— To ja kucam, Medvjediću. Tražim crve pod korom drveta. 
Dobro jutro! 

— Dobro jutro, Djetliću! — obraduje se Medvjedić. — Bio 
sam tako sanjiv... Časak mi se činilo, da sjedim u sobi mojih 



























prijatelja — Jaceka i Zosje i 
da netko kuca na vrata. Reci 
mi, Djetliću, zašto je u šumi 
tiho? 

— Tiho je zato — reče 
Djetlić — što su ptice odletjele 
na daleki put u Tople Krajeve. 
Samo su neke ostale u šumi i 
ostat će tu od jeseni do pro- 
ljeća. 

— Zar je već jesen? — 
začudi se Medvjedić. — Jacek 
i Zosja su se sigurno već davno 
vratili s mora. A Roda Dugo- 
noga odletjela u Tople Kra- 
jeve. Vraćam se kući! Dovi- 
đenja, Djetliću! 









MAI MUZI 


J Medvjedić ide poljskom stazom. S jedne i druge stra \ zeleni 
mlada raž. | 
— Zri-zri! Zri-zri! —\razliježe se tiha muzika. 
»Tko to tako lijepo svira?« misli Medvjedić, »htio bih/da vidim 
tog muzikanta.« 
Nagne se Medvjedić nad vlati trave. 
— Pojavi se, gospodine muzikante! — poviče. 
Svirka se utišala. Ali što je to? Ispod lišća iskoči Cvrčak. 
— Jesi li možda vidio muzikanta? — upita ga iMedvjedić. 
— To sam ja svirao... — skromno odgovori Cvrčak. 
— Ti? — začudi se Klempo. Nemoguće. Ti si tako mali.. 
Tada Cvrčak izvuče malu violinu i zasvira. 
Medvjedić ne može da se načudi.\Pljeska šapicama od radosti. 


— Vrijeme je da završim svoju\ svirku — reče Cvrčak — 
moram potražiti topao kut za zimu. 
— Hajde sa mnom — savjetuje mu Medvjedić. Stanovat 


češ kod J za i Zosje i tamo ćeš svirati do mile volje preko cijele 


zime. 
ir Dobro! Važi! — usklikne radosni Cvrčak. 


Sa 


__ 
Pod 

ŠUMSKI DAROVI 


Medvjedić je u šumi sreo Srnu. 

— Vraćam se kući — reče. — Ali ne mogu se pojaviti pred 
djecom praznih šapica... Htio bih da im s putovanja donesem nešto 
za uspomenu. 

— Odmah ću ti nešto dati za Zosju — reče Srna. — Reći 
ću i ostalim šumskim stanovnicima da donesu darove. 

Srna se izgubi u šipražju. 

Medvjedić sjedne na povaljenu jelu. 

Uskoro se Srna vrati a odmah za njom doleti Djetlić Crvenkapić. 
Vjeverica zamahne riđim repom. 

— Uzmi to od nas, Medvjediću — povikaše životinje — i 
odnesi djeci. 

— Kako su lijepi ti šumski darovi — obraduje se Klempo. — 
Ogrlica od divljih oskoruša — to od vitke Srne. Komad kore, od- 
lično za pravljenje čamca — to je dar od Djetlića. A poveća vrećica 
lješnjaka — od Vjeverice. 

— Sad mogu poći kući — reče zadovoljni Medvjedić. — Imam 
punu torbu darova. Hajdemo, Cvrčku! 








Doček 


Tap, tap — ide umorni Medvjedić a za Medvjedićem Cvrčak. 
U daljini se već vidi kuća Zosje i Jaceka. 

»Sjest ću ispod onog drveta«, pomisli Medvjedić u sebi, »malo 
ću se odmoriti. Poslije ću se pozdraviti s djecom.« 

Klempo se ugodno smjesti i nasloni na drvo. Kako je bio umo- 
ran od duga puta, ubrzo zaspi. Spavao je cijelu noć. Vjetar je pred 
jutro skidao lišće s drveta. Listovi su padali jedan za drugim i po- 
krili Medvjedića žŽuto-crvenim jorgančićem od glave do pete, i 
preko glave. 

Stazom trči Garov. Čuje neko hrkanje. 

— Vau, vau! — zalaje ljutito. 

Pjetlić je čuo taj lavež. Čuo ga je i Zeko. Oko gomile lišća 
okupe se tri Klempina prijatelja. Malo zatim dotrče Jacek i Zosja. 

Garov zalaje još glasnije. Crveni Fesić zapjeva. Zeko počne 
pažljivo odgrtati lišće. 

Tada se Medvjedić probudi. Promoli njuškicu ispod lišća. Kako 
je to bio radostan susret! Svi su se radovali još i više nego onda 
kad se Medvjedić vratio iz Velegrada. 

Medvjedić je morao djeci i ostalim prijateljima iz dvorišta 
ispričati svoje doživljaje. 

Pričao je dugo i zanimljivo. Odjednom, kad je počeo pričati 
o Cvrčku — zamukne, pogleda unaokolo i uzvikne : 

— Gdje je Cvrčak? Došao je sa mnom! 

Svi su dugo tražili Cvrčka, ali ga nigdje nije bilo. 

— Možda uopće i nije došao s tobom? Možda si samo sanjao, 
da si se s njim sreo? — tješili su Medvjedića njegovi prijatelji. 

— Ma ne! — protivio se Klempo. — Put na Mjesec sam možda 
i sanjao, ali Cvrčak je stvarno postojao ! 








JELKA VELIKOG MEDVJEDA 


— Imamo mnogo nakita za jelku — radovao se Jacek. 
— Ali naša jelka je mala — rekla je Zosja. — Dobro bi nam 
došla veća. 

Taj razgovor je čuo Medvjedić. Pomisli u sebi: »Otrčat ću 
u šumu po veću jelku, ionako znam put. Tamo sam za vrijeme ljeta 
vidio mnogo lijepih zelenih stabala.« Ide Medvjedić vukući uzbrdo 
saonice. 

Gleda naokolo: »Gdje su ta prekrasna stabla? Zašto su sada 
tako ružna i suha? !« 

Odjednom Medvjedić nad sobom začuje dubok glas: 

— Što tu tražiš, maleni? 

Medvjedić podigne glavu i spazi Velikog Medvjeda. Već je 
htio brže-bolje strugnuti. Primijetio je ipak da se Veliki Medvjed 
srdačno smiješi i da nije nimalo strašan. Onda mu je Klempo ispričao 
zašto je došao u šumu. I kako je zabrinut, što stabla sada nisu 
zelena. 


— Oj, Klempo! — nasmije se Veliki Medvjed tako, da je 
cijela šuma zatutnjila. — Zar nisi vidio kako je ujesen opadalo 
lišće s drveća? Drveće sada spava. Hajde sa mnom, dat ću ti drvo, 
koje umjesto lišća ima iglice. Dat ću ti jelku. 

I Veliki Medvjed dade Medvjediću lijepu jelku. 

Medvjedić sjedne na saonice. Veliki Medvjed ga lako gurne i 
Klempo se s brda spusti pravo pred kuću Jaceka i Zosje. 





Svršetule, 


Ugasile su se svjećice na jelki. Medvjedić je legao u svoj kre- 
vetić. Vrijeme je za spavanje. 

Uto nešto zacvrči iza peći: 

— Zri-zri! Zri-zri! 

Klempo podigne glavu, osluškuje. 

»Nekako mi je poznat taj glas«, pomisli. 

— Zri-zri! — razliježe se ponovo. — Klempo, zar me ne po- 
znaješ? To sam ja, Cvrčak. ; 

— Ah, to si ti! — obraduje se Medvjedić i sasvim se rasani. 
A kamo si pobjegao onda, kad sam se vratio kući s dalekog puta? 

— Prestrašio sam se tvog hrkanja, kad si zaspao pod lišćem 
— reče Cvrčak. — Skočio sam kroz prozor u kuću i od tog vremena 
stanujem iza peći. Svirat ću ti lijepe pjesme a ti samo slušaj. \ 

I Medvjedić je slušao Cvrčkove pjesme. O zelenoj šumi, o 
plavetnom nebu i putujućim oblacima. O srebrnim kapljicama rose 
koje izjutra blistaju na travi. 

Medvjediću se činilo, da opet putuje s torbicom o ramenu. 
Krevetić se prometnuo u zlatnu viseću mrežu od paučine, a cijela 
soba kao da se ispunila mirisom šume. 

 Lupnuše prozorski kapci, a Medvjediću se učini da to Djetlić 
lupa: 

— Kuc-kuc-kuc... | 

Medvjedić zažmiri i pomisli: »Jednom ću opet krenuti na 
daleki put...« 

Napolju je duvao vjetar i snježnim pahuljicama udarao o pro- 
zorska stakla. 

_— Zri-zri! zri-zri! Medvjediću, slušaš li moje pjesmice? 

Ali Medvjedić Klempo ništa ne odgovori. Spavao je i u snu 

se smiješio praga novim doživljajima. 

